রাজ্য সরকারি কর্মচারীদের ডিএ পাওয়ার কোনও অধিকারই নেই বলে জানিয়ে দিয়েছিল মমতা বন্দ্যোপাধ্যায়ের সরকার। কলকাতা হাইকোর্টে হলফনামা দিয়ে এ কথাই বলেছিল সরকার।
তবে ডিএ নিয়ে কর্মীদের আশা বাড়িয়ে দিল কলকাতা হাইকোর্ট। মঙ্গলবার ভারপ্রাপ্ত প্রধান বিচারপতির এজলাসে ডিএ মামলা উঠলে, বিচারপতিরা রাজ্য সরকারকে বলে, ‘‘ডিএ রাজ্য সরকারি কর্মচারীদের অধিকার হতে বা নাও হতে পারে। কিন্তু সরকারের কাছ থেকে বহুদিন ধরে কর্মচারীরা ডিএ পাচ্ছে। 
এটি কর্মীদের একটি আকাঙ্ক্ষার বিষয়। ডিএ দেওয়া হয় বাজার অনুযায়ী কর্মীদের আয় ও ব্যয়ের মধ্যে নিয়ন্ত্রণ রক্ষার জন্য।’’

এই বিষয়ে অন্যান্য খবর

ডিএ কেন চাইছেন! রাজ্য সরকারের মহার্ঘ ভাতা নিয়ে মমতার অবাক অবস্থান
রাজ্য সরকার কবে বাড়াবে ডিএ! কতটা বকেয়া অগস্টেই জানাবে সরকার


এর পরেই রাজ্যের অ্যাডভোকেট জেনারেল এই মামলায় অতিরিক্ত হলফনামা পেশ করার জন্য সময় চান।
ভারপ্রাপ্ত প্রধান বিচারপতি নিশীথা মাত্রে আগামী ১১ সেপ্টেম্বর ডিএ মামলার পরবর্তী শুনানির দিন ধার্য করেছেন।
বকেয়া ৫৪ শতাংশ ডিএ না পেয়ে, রাজ্য প্রশাসনিক ট্রাইব্যুনাল বা স্যাট-এর রায়ের বিরুদ্ধে সরকারি কর্মচারীদের সংগঠন কনফেডারেশন অফ স্টেট গভর্নমেন্ট এমপ্লয়িজ এবং ইউনিটি ফোরাম কলকাতা হাইকোর্টে একটি মামলা করে।